|  |
| --- |
|  |
| grb7**REPUBLIKA HRVATSKA** |
| **PRIMORSKO-GORANSKA ŽUPANIJA** |
|

|  |
| --- |
|   URED ŽUPANIJE |

KLASA: 112-02/19-01/9URBROJ: 2170/1-06-02/5-19-3Rijeka, 12. kolovoza 2019. |

Pročelnik Ureda Županije Primorsko-goranske županije, temeljem odredbe članka 19. Zakona o službenicima i namještenicima u lokalnoj i područnoj (regionalnoj) samoupravi (''Narodne novine'' broj 86/08, 61/11 i 4/18), objavljuje

**UPUTE I OBAVIJESTI KANDIDATIMA / KANDIDATKINJAMA**

**koji podnose prijavu na**

**JAVNI NATJEČAJ ZA PRIJAM U SLUŽBU U**

 **URED ŽUPANIJE**

 **PRIMORSKO-GORANSKE ŽUPANIJE**

**na radno mjesto:**

 **REFERENT – ADMINISTRATIVNI TAJNIK / REFERENTICA – ADMINISTRATIVNA TAJNICA:** 1 izvršitelj / izvršiteljica na neodređeno vrijeme uz obvezni probni rad u trajanju od tri mjeseca

**OPIS POSLOVA:**

* Zaprima i raspoređuje pristiglu poštu službenicima, priprema poštu za otpremu, dostavlja predmete za arhiviranje;
* Prati obveze pročelnika i voditelja Službi (sastanke, dogovore, prijam stranaka i službenika);
* Obavlja poslove u vezi s prijemom telefonskih poruka i e-pošte (ugovaranje sastanaka, rezervacija slobodnih termina i sala za održavanje sastanaka, povratnih informacija i sl.);
* Daje potrebne obavijesti i informacije službenicima i strankama;
* Pribavlja potrebne podatke te vodi propisane evidencije (pečata i štambilja, prisutnosti na radu, putnih naloga, službenih glasila i literature, pristiglih računa, sklopljenih ugovora i sl.);
* Izrađuje jednostavne dopise i izvješća te obavlja prijepis dopisa;
* Izrađuje putne naloge i narudžbe (uredski materijal, uredsku opremu, službena odjeća, stručna literatura i sl.);
* Prati propise i stručnu literaturu koja se odnosi na rad administrativnog tajnika;
* Obavlja i druge poslove koje mu povjeri pročelnik Ureda.

**PODACI O PLAĆI:**

Plaća je utvrđena Odlukom o koeficijentima za obračun plaća službenika i namještenika u upravnim tijelima Primorsko-goranske županije (''Službene novine Primorsko-goranske županije'' broj 36/10, 12/11 i 36/14).

Osnovnu plaću službenika na radnom mjestu referent čini umnožak koeficijenata složenosti poslova radnog mjesta koji iznosi 1,45 i osnovice za obračun plaće, uvećan za 0,5 % za svaku navršenu godinu radnog staža.

Osnovica za obračun plaće službenika i namještenika u upravnim odjelima i službama Primorsko-goranske županije utvrđena je Odlukom Župana i iznosi 4.840,00 kuna bruto.

**NAČIN OBAVLJANJA PRETHODNE PROVJERE ZNANJA I SPOSOBNOSTI KANDIDATA / KANDIDATKINJA:**

Prethodnu provjeru znanja i sposobnosti kandidata / kandidatkinja provodi Povjerenstvo za provedbu Javnog natječaja imenovano od strane pročelnika Ureda Županije Primorsko-goranske županije, putem pisanog testiranja i intervjua.

Prethodnoj provjeri znanja i sposobnosti mogu pristupiti samo kandidati / kandidatkinje koji ispunjavaju formalne uvjete Javnog natječaja i koji dobiju poseban pisani poziv na adresu navedenu u prijavi.

Pisano testiranje kandidata / kandidatkinja sastoji se od općeg i posebnog dijela, sa ukupno 20 pitanja.

Opći dio testiranja sastoji se od provjere poznavanja osnova ustavnog ustrojstva Republike Hrvatske, sustava lokalne i područne (regionalne) samouprave, službeničkih odnosa u lokalnoj i područnoj (regionalnoj) samoupravi, uredskog poslovanja, pečata i žigova s grbom Republike Hrvatske, Statuta Primorsko-goranske županije kao i poznavanje ustrojstva i djelokruga rada upravnih tijela Primorsko-goranske županije.

Posebni dio testiranja sastoji se od provjere poznavanja zakona i drugih propisa vezanih uz djelokrug Ureda Županije u koje se prima kandidat / kandidatkinja i poslova radnog mjesta na koje se prima.

Maksimalan broj bodova koje kandidati / kandidatkinje mogu ostvariti na pisanom testiranju je 10 bodova, a Intervju se provodi samo s kandidatima / kandidatkinjama koji ostvare najmanje ili više od 50% bodova na provedenom pisanom testiranju.

Vrijeme održavanja prethodne provjere znanja i sposobnosti objaviti će se najmanje 5 dana prije održavanja provjere na web stranici Primorsko-goranske županije [www.pgz.hr](http://www.pgz.hr) i na oglasnoj ploči Ureda Županije Primorsko-goranske županije na adresi Rijeka, Adamićeva 10.

Pravni i drugi izvori za pripremanje kandidata / kandidatkinja za pisano testiranje jesu:

**Opći dio:**

* Ustav Republike Hrvatske (''Narodne novine'' broj 56/90, 135/97, 8/98 – pročišćeni tekst, 113/00, 124/00 – pročišćeni tekst, 28/01, 41/01 – pročišćeni tekst, 55/01 – ispr., 76/10, 85/10 – pročišćeni tekst i 5/14)
* Zakon o lokalnoj i područnoj (regionalnoj) samoupravi (''Narodne novine'' broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak i 123/17)
* Zakon o službenicima i namještenicima u lokalnoj i područnoj (regionalnoj) samoupravi (''Narodne novine'' broj 86/08, 61/11, 4/18 i 96/18)
* Zakon o pečatima i žigovima s grbom Republike Hrvatske („Narodne novine“ broj 33/95)
* Uredba o uredskom poslovanju (''Narodne novine'' broj 7/09)
* Statut Primorsko-goranske županije (''Službene novine Primorsko-goranske županije'' broj 8/18 – pročišćeni tekst)
* Odluka o ustrojstvu i djelokrugu rada Upravnih tijela Primorsko-goranske županije (''Službene novine Primorsko-goranske županije'' broj 4/19 – pročišćeni tekst).

**Posebni dio:**

* Zakon o pravu na pristup informacijama („Narodne novine“ broj 25/13 i 85/15)
* Zakon o medijima („Narodne novine“ broj 59/04, 84/11. i 81/13)
* Zakon o provedbi opće uredbe o zaštitu osobnih podataka („Narodne novine“ broj 42/18)
* Pravilnik o sigurnosti i zaštiti zdravlja pri radu s računalom („Narodne novine“ broj 69/05)
* Poslovnik o radu Župana („Službene novine Primorsko-goranske županije“ broj 19/16 – pročišćeni tekst)
* Pravilnik Vizualnog identiteta Primorsko-goranske županije („Službene novine Primorsko-goranske županije“ broj 10/16).

 **PROČELNIK**

 **v.r. Goran Petrc, prof.**